บาทเปิด 31.23/24 บาทต่อดอลลาร์ แนวโน้มอ่อนค่า
เงินบาทเปิดตลาด 31.23/24 บาทต่อดอลลาร์ แนวโน้มอ่อนค่า หลังตัวเลขเศรษฐกิจสหรัฐฯหนุนดอลล์แข็ง
4 มิ.ย. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.23/24 บาท/ดอลลาร์ อ่อนค่าจากเย็นวันพุธที่ปิดตลาดระดับ 31.15 บาท/ดอลลาร์เช้านี้เงินบาทอ่อนค่า เนื่องจากดอลลาร์สหรัฐแข็งค่าขึ้นเมื่อเทียบกับเงินสกุลหลักอื่นๆ หลังจากเมื่อคืนนี้ตัวเลขการจ้างงานภาคเอกชนออกมาดีกว่าที่นักวิเคราะห์คาดการณ์ไว้มาก และคาดว่าวันนี้เงินบาทยังมีโอกาสจะอ่อนค่าได้ต่อขณะที่คืนนี้ ยังต้องจับตาการรายงานตัวเลขการจ้างงานนอกภาคเกษตรของสหรัฐในเดือน พ.ค. และดูท่าทีของธนาคารกลางสหรัฐ (เฟด) หลังจากที่เศรษฐกิจสหรัฐเริ่มมีแนวโน้มดีขึ้นนักบริหารเงิน คาดว่า วันนี้เงินบาทจะเคลื่อนไหวในกรอบ 31.20 - 31.30 บาท/ดอลลาร์